ཐེངས་འདིའི་ནང་ཆོས་ངོ་སྤྲོད་ཀྱི་ཐོག་མར་གོང་ས་མཆོག་གིས་སློབ་མ་ཚོས་སློབ་སྦྱོང་གི་ཐོག་ལ་ཤུགས་རྒྱག་དགོས་སྐོར་གསུང་དོན།འཛམ་གླིང་གི་མི་རིགས་གང་ཡིན་ན་ཡང་དེར་འཚོ་བའི་མིའི་ཤེས་བྱ་ཡོན་ཏན་ཡར་རྒྱས་སོང་བ་དེའི་ཚོད་ཀྱིས་ལུང་པ་ཡར་རྒྱས་འགྲོ་ཡི་ཡོད་པ་གསལ་པོ་རེད།དེར་བརྟེན།ང་རང་ཚོ་འདིར་རྒྱ་གར་དུ་སླེབས་ནས་ཐེངས་དང་པོར་སློབ་གྲྭ་བཛུགས་རྒྱུའི་སྒང་ལ་ཤུགས་བརྒྱབ་ཡོད་པ་ཚང་མས་ཤེས་ཀྱི་ཡོད་རེད།ཐོག་མའི་རེ་བ་ལྟར་དམིགས་ཡུལ་ཆ་ཚང་བ་ཞིག་འགྲུབ་རྒྱུ་ཁག་པོ་རེད།ཡིན་ན་ཡང་གང་འཚམས་ཀྱིས་གྲུབ་འབྲས་ཐོན་ཡོད་པ་གསལ་པོ་ཞེ་དྲག་རེད།སོང་ཙང་ཁྱེད་རང་ཚོ་མི་རབས་གསར་པ་ཆགས་ཡོད་རེད།གོང་དུ་བཤད་པ་ལྟར་འཛམ་གླིང་གི་ཡར་ཐོན་རྒྱལ་ཁབ་ཚང་མ་ཡར་རྒྱས་འགྲོ་བའི་ནུས་པ་དེ་མི་སྒེར་སོ་སོའི་ནུས་པ་ཐོན་དགོས་ཀྱི་ཡོད་རེད།དེ་ཡང་མི་སྒེར་སོ་སོ་ལ་བསམ་བློ་དང་དམིགས་ཡུལ་ངེས་ཅན་ཞིག་དགོས་ཀྱི་ཡོད་རེད་ལ།དེ་དག་སྒྲུབ་ཐབས་ཡང་མ་ནོར་བར་ཤེས་དགོས་ཀྱི་ཡོད་རེད།གནས་སྟངས་དེ་འདྲ་ཞིག་གི་འོག་ནས་ལུང་པ་ཡར་རྒྱས་འགྲོ་ཡི་ཡོད་རེད།དེར་བརྟེན།ཁྱེད་རང་ཚོ་མི་རབས་གསར་པ་ཚོས་ཤེས་ཡོན་གྱི་སྒང་ལ་ཤུགས་རྒྱག་དགོས་ཀྱི་ཡོད་རེད་ཅེས་དང་།